
Številka:  11000-17/2026/1
Datum: 
   4. 11. 2026

Na podlagi devetega odstavka 61. člena Zakona o javnih uslužbencih (Uradni list RS, št. 32/25 in 1400/26) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I) Generalni sekretariat Vlade Republike Slovenije objavlja prosto strokovno-tehnično delovno mesto za nedoločen čas, s polnim delovnim časom in s poskusnim delom šestih mesecev:
programer aplikacij VII/2 specialist (šifra DM 686) v Sektorju za informatiko in avdio-video komunikacije.
Kandidati, ki se bodo prijavili na prosto delovno mesto, morajo izpolnjevati naslednje pogoje:
· končano specialistično izobraževanje po visokošolski strokovni izobrazbi(prejšnjo)/specializacijo po visokošolski strokovni izobrazbi (prejšnje), visokošolsko univerzitetno izobraževanje (prejšnjo)/visokošolsko univerzitetno izobrazbo (prejšnje), magistrsko izobraževanje (drugo bolonjsko stopnjo)/magistrsko izobrazbo (drugo bolonjsko stopnjo),
· najmanj 15 let delovnih izkušenj,
· dovoljenje za dostop do tajnih podatkov stopnje tajnosti »STROGO TAJNO«, »STROGO TAJNO - EU« in »STROGO TAJNO - NATO«.
Za delovne izkušnje se štejeta delovna doba na delovnem mestu, za katero se zahteva ista stopnja izobrazbe, in čas pripravništva na isti stopnji izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. 

Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katere sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. 

Delovne izkušnje, ki jih je kandidat pridobil v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je kandidat pridobil z opravljanjem del na delovnem mestu, za katero se zahteva izobrazba, pridobljena po študijskem programu druge stopnje oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Delovno razmerje se lahko sklene tudi s kandidatom, ki ne izpolnjuje pogoja zahtevane izobrazbe na podlagi četrtega odstavka 10. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT; v nadaljnjem besedilu: ZSTSPJS), če ima kandidat najmanj izobrazbo, ki ustreza V. tarifnemu razredu, in pod pogojem, da bo v obdobju poskusnega dela v trajanju šest mesecev izkazal znanja in kompetence, potrebne za uspešno opravljanje del in nalog za delovno mesto v višjem tarifnem razredu.
Kandidat mora imeti dovoljenje za dostop do tajnih podatkov stopnje tajnosti »STROGO TAJNO« »STROGO TAJNO - EU« in »STROGO TAJNO - NATO« oziroma mora ob prijavi na prosto delovno mesto podati soglasje k varnostnemu preverjanju za izdajo dovoljenja za dostop do tajnih podatkov stopnje tajnosti »STROGO TAJNO« »STROGO TAJNO - EU« in »STROGO TAJNO - NATO«.
Delovno področje: 
· opravljanje najzahtevnejših specializiranih nalog,

· opravljanje najzahtevnejših specializiranih nalog na področju informatike, informacijskih sistemov in aplikacij,

· načrtovanje, razvoj, uvajanje, nadgradnja in vzdrževanje informacijskih ter aplikativnih rešitev,

· priprava zahtevnih analiz, razvojnih projektov, strokovnih podlag, poročil, tehničnih specifikacij in drugih zahtevnih gradiv,

· upravljanje, administriranje ter zagotavljanje zanesljivega in neprekinjenega delovanja informacijskih sistemov, aplikacij in dokumentnih zbirk,

· izvajanje nalog s področja informacijske varnosti, upravljanja dostopov, obvladovanja tveganj, varnostnih incidentov in zagotavljanja varnega delovanja informacijskih sistemov,

· sodelovanje pri načrtovanju razvoja informacijske in AVK infrastrukture, sistemskih rešitev ter tehnoloških izboljšav,

· priprava strokovnih in tehničnih zahtev ter sodelovanje pri nabavi, uvajanju in vzdrževanju informacijske in druge tehnične opreme ter rešitev,

· priprava tehnične, uporabniške in druge dokumentacije ter izvajanje strokovne podpore in usposabljanj uporabnikov,

· sodelovanje z notranjimi in zunanjimi izvajalci ter koordiniranje strokovnih aktivnosti pri razvoju, uvajanju in vzdrževanju informacijskih rešitev,

· samostojno opravljanje drugih najzahtevnejših in zahtevnejših nalog s področja dela ter drugih nalog po navodilu nadrejenega.
Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere morajo biti razvidni raven in smer izobrazbe ter leto in ustanova, na kateri je bila izobrazba pridobljena;

2. pisno izjavo o delovnih izkušnjah, iz katere je razvidno izpolnjevanje pogoja glede predpisanih delovnih izkušenj z opredelitvijo časa opravljanja dela in zahtevnosti glede na raven izobrazbe, ki se zahteva za opravljanje tega dela;

3. pisno izjavo kandidata, da soglaša s tem, da se bo zanj opravilo varnostno preverjanje za dostop do tajnih podatkov stopnje tajnosti »STROGO TAJNO« »STROGO TAJNO - EU« in »STROGO TAJNO - NATO«, v skladu z Zakonom o tajnih podatkih (Uradni list RS, št. 50/06 – uradno prečiščeno besedilo, 9/10, 60/11, 8/20 in 18/23 – ZDU-1O) – če tega dovoljenja še nima.
Zaželeno je, da prijava poslana na priloženem obrazcu Vloga za zaposlitev, prijavi pa je treba priložiti izjavi o izpolnjevanju pogojev. 

Z izbranim kandidatom bo sklenjeno delovno razmerje za nedoločen čas, s polnim delovnim časom in s poskusnim delom šestih mesecev. Izbrani kandidat bo delo opravljal na strokovno-tehničnem delovnem mestu programer aplikacij VII/2 specialist. Izhodiščni plačni razred delovnega mesta je 32. plačni razred in po veljavni plačni lestvici znaša 3.163,06 € bruto, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena ZSTSPJS. V času objave znaša osnovna plača 3.075,23 € bruto. Izbrani kandidat bo delo opravljal v poslovnih prostorih Generalnega sekretariata Vlade Republike Slovenije, Gregorčičeva ulica 20, 1000 Ljubljana.

Kandidat vloži prijavo v pisni obliki, ki jo pošlje v zaprti ovojnici z označbo »programer aplikacij VII/2 specialist« (šifra DM 686) v roku 5 delovnih dni po objavi na spletni strani Zavoda Republike Slovenija za zaposlovanje in na spletni strani: https://www.gov.si/zbirke/delovna-mesta na naslov: Generalni sekretariat Vlade Republike Slovenije, Gregorčičeva ulica 20, 1000 Ljubljana. Za pisno obliko prijave se šteje tudi elektronska oblika, poslana na elektronski naslov: kadri.gsv@gov.si, pri čemer veljavnost prijave ni pogojena z elektronskim podpisom. 

Kandidati bodo o izbiri pisno obveščeni po elektronski poti na elektronski naslov kandidata v osmih dneh po zaključenem postopku izbire. 

Za dodatne informacije o izvedbi postopka zaposlitve se lahko obrnete na Ireno Jereb Založnik, telefon: (01) 478 1132, za informacije o delovnem področju pa na Uroša Novaka, telefon: (01) 478 1514.
Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške. 

generalna sekretarka


